
13 martie 2006
AVIZ

asupra proiectului de Lege privind aprobarea Ordonanţei de urgenţă a Guvernului nr.179/2005 pentru modificarea şi completarea Legii nr.340/2004 privind instituţia prefectului
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.179/2005 pentru modificarea şi completarea Legii nr.340/2004 privind instituţia prefectului, trimis comisiei cu adresa nr. PL-X 116 din 1 martie 2006.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 8 martie 2006.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu următoarele amendamente:

I. Amendamente admise:

	Nr. crt.
	Text iniţial
(ordonanţa de urgenţă)
	Text propus de Comisie

(autorul amendamentului)
	Motivare


	0
	1
	2
	3

	1
	7. Articolul 7 va avea următorul cuprins: 
"Art. 7. - (1) Conducătorii serviciilor publice deconcentrate ale ministerelor şi ale celorlalte organe ale administraţiei publice centrale din subordinea Guvernului au obligaţia să transmită prefectului proiectul de buget. După avizarea acestuia, prefectul înaintează proiectul de buget conducătorului instituţiei ierarhic superioare serviciului public deconcentrat. 

(2) Situaţiile financiare privind execuţia bugetară, întocmite de serviciile publice deconcentrate ale ministerelor şi ale celorlalte organe ale administraţiei publice centrale din subordinea Guvernului, se transmit prefectului pentru avizare. După avizare, prefectul înaintează situaţiile financiare conducătorului instituţiei ierarhic superioare serviciului public deconcentrat. 

(3) Avizul prefectului prevăzut la alin. (1) şi (2) are caracter consultativ." 


	4. La articolul I punctul 7, articolul 7 va avea următorul cuprins: 
"Art. 7. - (1) Conducătorii serviciilor publice deconcentrate ale ministerelor şi ale celorlalte organe ale administraţiei publice centrale din subordinea Guvernului au obligaţia să transmită prefectului proiectul de buget. Avizul prefectului privind proiectul de buget se înaintează conducătorului instituţiei ierarhic superioare serviciului public deconcentrat. 
(2) Situaţiile financiare privind execuţia bugetară, întocmite de serviciile publice deconcentrate ale ministerelor şi ale celorlalte organe ale administraţiei publice centrale din subordinea Guvernului, se transmit prefectului pentru avizare. Avizul prefectului privind situaţiile financiare se înaintează conducătorului instituţiei ierarhic superioare serviciului public deconcentrat. 

(3) Avizul prefectului prevăzut la alin. (1) şi (2) este consultativ." 
Autori: deputaţii Adina Vălean (alin.1 şi 2) şi Marian Sârbu (alin.3)


	Pentru eliminarea unei verigi suplimentare în circuitul actelor la care se face referire între unităţile deconcentrate şi cele ierarhic superioare.

Pentru o formulare corectă.

	2
	17. La articolul 24 alineatul (1), literele a), d), e), f), g) şi k) se modifică şi vor avea următorul cuprins:

..................................................

d) acţionează pentru asigurarea climatului de pace socială, menţinerea unei comunicări permanente cu toate nivelurile instituţionale şi sociale, acordând o atenţie constantă prevenirii tensiunilor sociale;

..................................................

g) asigură, împreună cu autorităţile şi organele abilitate, aducerea la îndeplinire, în condiţiile stabilite prin lege, a măsurilor de pregătire pentru situaţii de urgenţă;

..................................................


	5. La articolul I punctul 17, literele d) şi g) ale articolului 24 vor avea următorul cuprins:
...........................................................

d) acţionează pentru menţinerea climatului de pace socială şi a unei comunicări permanente cu toate nivelurile instituţionale şi sociale, acordând o atenţie constantă prevenirii tensiunilor sociale;

...........................................................
g) asigură, împreună cu autorităţile şi organele abilitate, ducerea la îndeplinire, în condiţiile stabilite prin lege, a măsurilor de pregătire şi intervenţie pentru situaţii de urgenţă;

...........................................................
Autori: deputaţii Marian Sârbu (alin.1) şi Alexandru Mocanu (alin.2)


	Pentru o mai bună formulare.

Corelare cu prerogativele prefectului în calitate de şef al comandamentului pentru situaţii de urgenţă.


II. Amendamente respinse
	Nr. crt.
	Text iniţial
	Text propus de Comisie

(autorul amendamentului)
	Motivare


	0
	1
	2
	3

	1
	1. Titlul legii va avea următorul cuprins: 

"Lege privind prefectul şi instituţia prefectului" 


	D-l deputat Marian Sârbu propune reformularea textului după cum urmează:

“1. Titlul legii va avea următorul cuprins: 

"Lege privind instituţia prefectului".


	a) Argumente pentru susţinere:

Prefectul nu este o entitate juridică distinctă în afara instituţiei.
b) Argumente pentru respingere:
Pentru concordanţă cu art.123 din Constituţia României.


	2
	7. Articolul 7 va avea următorul cuprins: 
“................................................
(2) Situaţiile financiare privind execuţia bugetară, întocmite de serviciile publice deconcentrate ale ministerelor şi ale celorlalte organe ale administraţiei publice centrale din subordinea Guvernului, se transmit prefectului pentru avizare. După avizare, prefectul înaintează situaţiile financiare conducătorului instituţiei ierarhic superioare serviciului public deconcentrat. 

................................................” 


	D-l deputat Filonaş Chiş propune abrogarea alin.(2) al art.7.
	a) Argumente pentru susţinere:

Produce o hipercentralizare şi o birocraţie excesivă. Nu este necesar ca prefectul să avizeze execuţiile financiar trimestriale.
b) Argumente pentru respingere:
Întrucât comisia a reformulat textul în sensul reducerii circuitului actelor la care se face referire.

	3
	13. Alineatele (1) şi (2) ale articolului 19 vor avea următorul cuprins: 
“Art.19. - (1) Prefecţii şi subprefecţii numiţi în funcţii în alt judeţ decât cel de domiciliu beneficiază de o indemnizaţie de instalare egală cu 3 salarii, precum şi de locuinţă de serviciu corespunzătoare, în condiţiile legii, în baza unui contract de închiriere. 

................................................”

	D-nii deputaţi Filonaş Chiş şi Pavel Todoran propun reformularea textului alin.(1) după cum urmează:
 “Art.19. - (1) Prefecţii şi subprefecţii numiţi în funcţii în alt judeţ decât cel de domiciliu beneficiază de o indemnizaţie de instalare egală cu 3 salarii, precum şi de locuinţă de serviciu corespunzătoare, în condiţiile legii, în baza unui contract de închiriere, precum şi de o diurnă zilnică reprezentând 60% din valoarea indemnizaţiei zilnice. 

..........................................................”

	a) Argumente pentru susţinere:

Numirea prefecţilor şi subprefecţilor în alte judeţe presupune cheltuieli financiare aparte, renunţarea la anumite bunuri patrimoniale (suprafeţe de teren, gradină, etc).

b) Argumente pentru respingere:
S-a considerat că drepturile acordate sunt suficiente.



	4
	17. La articolul 24 alineatul (1), literele a), d), e), f), g) şi k) se modifică şi vor avea următorul cuprins:

..................................................

d) acţionează pentru asigurarea climatului de pace socială, menţinerea unei comunicări permanente cu toate nivelurile instituţionale şi sociale, acordând o atenţie constantă prevenirii tensiunilor sociale;

..................................................


	D-nii deputaţi Filonaş Chiş şi Pavel Todoran propun reformularea textului după cum urmează:
“17. La articolul 24 alineatul (1), literele a), d), e), f), g) şi k) se modifică şi vor avea următorul cuprins:

............................................................

d) acţionează pentru asigurarea climatului de pace socială, menţinerea unei comunicări permanente cu toate nivelurile instituţionale şi sociale, acordând o atenţie constantă prevenirii şi rezolvării tensiunilor sociale;

...........................................................


	a) Argumente pentru susţinere:

Rezolvarea tensiunilor sociale trebuie să fie obiectivul fundamental al instituţiei prefectului.
b) Argumente pentru respingere:
Rezolvarea tensiunilor sociale este de competenţa altor organe ale statutului.

